tomron87/hebrew-wikipedia-sentences-corpus huggingface dataset:
ישראל קפלן (המספר, ההיסטוריון ופרוזאיקון, מוסמך הפקולטה להיסטוריה של אוניברסיטת קובנה.
פרסם, בין השאר, בדו-שבועון העברי קצר ימים "נתיבות", בעריכתם של משה כהן ונתן גרינבלט-גורן.
בשנות השואה נכלא בגטו קובנה, משם הועבר לגטו ריגה ואחר כך לדכאו.
אחרי השחרור ממחנה היה עורך הקבצים על השואה "פון לעצטן חורבן", וכן עורך ומייסד של "אונדזער וועג", קרי 'דרכנו', הביטאון היהודי הראשון של שארית הפליטה בגרמניה.
אוריה קצנלנבוגן (סופר יידישאי וחוקר האתנוגרפיה הליטאית.
הוציא את מאספיו "ליטע" עוד לפני מלחמת העולם הראשונה.
בשנת 1927 עבר לארצות הברית שם היה פעיל בספרות היידיש.
תרגם שירי עם ליטאיים ולטביים ליידיש - דיינעס, ליטווישע און לעטישע פאלקסלידער, טורונטו, 1930)
יעקב דוד קמזון (משורר וסופר עברי; בשנת 1926 עלה לארץ ישראל והתיישב בירושלים.
בין שתי מלחמות העולם ביקר כמה פעמים בליטא ובדרום אפריקה.
בביקורו האחרון בליטא לפני השואה עסק רבות במחקר אתנוגרפי בעיירות ליטא, בייחוד בצילומי בתי כנסת ודברים נוספים מהווי היהודים.
היה מעורכי האלבום הספרותי המצויר "יהדות ליטא" שיצא בשנת תש"יט/1958 מטעם מוסד הרב קוק, ובו 361 תצלומים ורשימות תיעודיות שלו מחיי היהודים בעריה ועיירותיה של ליטא)
ישעיהו קלינוב (כתב במקביל, בין היתר, גם ב"הד ליטא", "היינט", "אידישע צייטונג", "טריבונה", "די וועלט" ו"הארץ".
ב-1933 עלה לארץ ישראל ונתמנה לחבר מערכת "הארץ" ומזכירה.
עם הקמתה של מדינת ישראל ב-1948 נתמנה לראש המינהל לעיתונות, הסברה, שידור וקולנוע במשרד הפנים)
ד"ר יעקב רובינסון (משפטן ומגדולי עורכי הדין בליטא.
ייסד את הגימנסיה העברית בווירבאלן/Virbalis ושימש כמנהלה.
מעורכיו הראשונים של "די אידישע שטימע' כאשר שימש כמנחה המדיני של העיתון בתיאום עם הקו של הסיעה היהודית בסיים הליטאי, היה ציר בסיים הליטאי ויועץ משפטי במשרד החוץ הליטאי ובמשלחת ליטא בבית הדין הבינלאומי בהאג בסוגיית ממל/קלייפדה.
בסוף שנת 1940 עבר לארצות הברית, שימש כיועץ לתובע של ארצות הברית במשפטי נירנברג ומאוחר יותר, לתובע של מדינת ישראל במשפט אייכמן.
בקובנה השתתף גם בדו-שבועון העברי "הד ליטא" - התוספת הספרותית ל"די אידישע שטימע"; נמנה עם צמרת האינטליגנציה היהודית, ביחד עם הד"ר מקס סולובייצ'יק, ד"ר משולם וולף, ד"ר בנימין ברגר, עו"ד לייב גרפונקל, ד"ר ד.מ.
שווארץ וראובן רובינשטיין, שנתנה דחיפה קדימה להתפתחות החיים היהודיים בליטא והביאה להישגיה הניכרים בשטח התרבות והחברה)
הרב ישראל-שלמה רוזנסון (פרסם מאמרים על בעיות דת, חברה, חינוך וציונות, מראשוני המורים בגימנסיה הריאלית בקובנה בתקופת הרב ד"ר יוסף צבי קרליבך)
פרופ' חיים-נחמן שפירא (מחנך, מרצה, חוקר, סופר ופעיל ציוני; בין השנים 1926–1940 עמד בראש הקתדרה לסמיטולוגיה באוניברסיטה הליטאית ע"ש ויטאוטאס הגדול בקובנה, עד לסגירתה על ידי הסובייטים ב-1940. יצוין, כי הקתדרה הכשירה, בין היתר, מורים לבתי ספר יהודיים)
ד"ר אלכסנדר רוזנפלד (פרסם מאמרים על נושאים חברתיים ב"די אידישע שטימע" ובעיתונות העברית.
ערך את הירחון "מכבי" בקובנה)
די ג'יי ג'אזי ג'ף והפרש פרינס היה הרכב היפ-הופ אמריקאי מצפון פילדלפיה, פנסילבניה, שכלל את האומנים: די ג'יי ג'אזי ג'ף, ויל סמית' (דה פרש פרינס) ורדי רוק סי.
ב-1989 ההרכב זכה בפרס גראמי לביצוע הראפ הטוב ביותר על השיר "Parents Just Don't Understand", וכן ב-1992 ההרכב זכה בפרס גראמי לביצוע הראפ הטוב ביותר על ידי צמד או הרכב על השיר "Summertime".
ב-1985 די ג'יי ג'אזי ג'ף וויל סמית' הכירו אחד את השני במסיבה, לאחר מכן הם החליטו לשתף פעולה יחד כצמד.
סמית' צירף את חברו רדי רוק סי, על תקן הביטבוקסר של ההרכב.
ב-1986 הם הוציאו לאור את סינגל הבכורה שלהם, שנקרא "Girls Ain't Nothing but Trouble", תחת חברת התקליטים וורד אפ רקורדס (Word Up Records).
הסינגל זכה להצלחה, שמשכה את תשומת הלב של חברת התקליטים ג'ייב רקורדס ושל איש העסקים ראסל סימונס.
ב-1987 יצא לאור אלבום הבכורה של ההרכב, "Rock the House", שהוכתר כאלבום זהב.
ב-1988 ההרכב הוציא לאור את האלבום "He's the DJ, I'm the Rapper", שאת רובו חברי ההרכב הקליטו בבריטניה.
האלבום הוכתר שלוש פעמים כאלבום פלטינה והגיע למקום ה-4 במצעד בילבורד 200. הסינגל "Parents Just Don't Understand" מהאלבום זיכה את ההרכב בפרס גראמי לביצוע הראפ הטוב ביותר.
הסינגל הושמע ואוזכר במספר פרקים בתוכנית הנסיך המדליק מבל-אייר.
בשנת 1989 יצא לאור האלבום השלישי של ההרכב, "...And in This Corner".
למרות שהאלבום הוכתר כאלבום זהב, החלה ירידה בפופולריות של ההרכב.
שנה לאחר צאת האלבום ויל סמית' וג'אזי ג'ף החלו לשחק יחד בקומדיית המצבים הנסיך המדליק מבל-אייר, שבה ויל שיחק כדמות הראשית וג'אזי ג'ף (בתוכנית משחק את ג'אז) שיחק את החבר הטוב של ויל.
באותה השנה רדי רוק סי עזב את ההרכב בשל הבדלים יצירתיים.
סמית' טען שביטבוקס לא מתאים לאותה התקופה של ההיפ-הופ.
ב-1999 רדי רוק סי תבע את סמית' וג'אזי ג'ף על כך שמגיע לו שליש מהרווחים של ההרכב, התביעה נדחתה בגלל התיישנות.
ב-1991 ההרכב הוציא לאור את האלבום "Homebase", שהוכתר כאלבום פלטינה וזכה בפרס המוזיקה האמריקאית בקטגוריה אלבום הראפ/היפ-הופ המועדף.
הסינגל "Summertime" מהאלבום, זיכה את ויל וג'אזי בפרס גראמי על הופעת הראפ הכי טובה על ידי צמד או הרכב, כמו כן הוא הגיע לראש מצעד אלבומי הרית'ם אנד בלוז\היפ-הופ הכי טובים ולמקום ה-4 במצעד בילבורד הוט 100.
ב-1992 ההרכב הוציא לאור את השיר "Higher Baby" כחלק מאלבום האוסף "Barcelona Gold", שנעשה במיוחד ל אולימפיאדת ברצלונה.
ב-1993 יצא לאור האלבום האחרון של ההרכב, שנקרא "Code Red", שהוכתר כאלבום זהב.
הסינגל המוביל באלבום היה "Boom!
Shake the Room" שהגיע למקום ה-1 במצעדים בספרד, בבריטניה, באוסטרליה ובאירלנד.
זמן קצר לאחר צאת האלבום סמית' הקדיש את מלוא זמנו בקריירת המשחק שלו.
ב-1993 הוא שיחק לראשונה בתפקיד הראשי בסרט קשר בכל מחיר.
ב-1996 הוא שיחק בסרט היום השלישי, ועזב באותה השנה את הסיטקום הנסיך המדליק מבל איר.
סמית' וג'אזי ג'ף נתבעו על ידי ג'ייב רקורדס, שטענו שהצמד עדיין בחוזה עם חברת התקליטים ושהם צריכים ליצור עוד אלבומים.
בסופו של דבר הצמד יישב את התביעה מחוץ לבתי המשפט.
ב-24 במאי 2013 ויל סמית' התארח יחד עם בנו ג'יידן סמית' בתוכנית האירוח של גרהם נורטון, כדי לקדם את הסרט העולם שאחרי.
לאחר שוויל ביצע פריסטייל ראפ עם בנו, ויל ביצע את שיר הפתיחה של הנסיך המדליק מבל-אייר יחד עם ג'אזי ג'ף (עם קולות רקע של בנו).
לאחר מכן הצטרף אלפונסו ריביירו שביצע יחד עם ויל ובנו שני ריקודים מהנסיך המדליק מבל-אייר, כשג'אזי ג'ף מתקלט.
שם האלבום פרטי האלבום מקום במצעדים סרטיפיקציה US US R&B AUS CAN NL NZ SWI UK Rock the House תאריך: 19 במרץ 1987
שם האלבום פרטי האלבום מקום במצעדים US US R&B CAN NL NZ UK Greatest Hits תאריך: 19 במאי 1998
חברת תקליטים: ג'ייב — — — — — — Platinum & Gold Collection תאריך: 19 באוגוסט 2003
ג'פרי אלן טאונס , הידוע גם תחת שמות הבמה: די ג'יי ג'אזי ג'ף (DJ Jazzy Jeff) וג'אז (Jazz), הוא די ג'יי, מפיק מוזיקלי ושחקן אמריקאי.
הוא ידוע בעיקר כחבר לשעבר בהרכב די ג'יי ג'אזי ג'ף אנד דה פרש פרינס עם ויל סמית'.
ג'פרי אלן טאונס נולד ב-22 בינואר 1965 בפילדלפיה, פנסילבניה.
ב-1985 ג'פרי הקים יחד עם ויל סמית' את ההרכב די ג'יי ג'אזי ג'ף והנסיך המדליק.
ב-1986 הוא זכה באליפות עולמית לדי ג'יים בדי ג'יי באטל של הסמינר למוזיקה חדשה.
ב-1989 ג'פרי זכה כחבר בהרכב די ג'יי ג'אזי ג'ף אנד דה פרש פרינס בפרס גראמי להופעת הראפ הכי טובה על השיר "Parents Just Don't Understand", וכן ב-1992 זכה בפרס גראמי להופעת הראפ הכי טובה על ידי צמד או הרכב על השיר "Summertime".
בין השנים 1990 ל-1996 ג'פרי שיחק את הדמות המשנית ג'אז (חברו הטוב ביותר של סמית' בתוכנית) בסיטקום הנסיך המדליק מבל אייר.
סימן ההיכר של ג'אז בתוכנית היה הזריקה הפיזית שלו מהבית על ידי הדוד פיל (ג'יימס אייברי).
ב-1994 ההרכב די ג'יי ג'אזי ג'ף והנסיך המדליק התפרקו.
לאחר הפירוק ג'פרי הקים את חברת ההפקה A Touch of Jazz בפילדלפיה.
בין האומנים שג'פרי עזר להם להתפתח מוזיקלית היו ג'יל סקוט ו- Musiq.
למרות שוויל סמית' וג'אפרי נפרדו, הם עדין נשארו חברים ואף לעיתים עבדו יחד בשירים, כמו: "Here He Comes", "So Fresh" ו-"Potnas".
כמו כן, ג'פרי הופיע במספר קליפים של סמית', כמו: "Will2K" ו-"Freakin' It".
ב-2002 ג'פרי הוציא לאור את האלבום "The Magnificent".
ב-2007 הוא הוציא לאור את האלבום "The Return of the Magnificent" שכלל בתוכו הופעות אורח רבות, כמו: סי.אל.
סמוט, ביג דדי קיין, קלווין מרסר (מדה לה סול), מת'וד מן ועוד.
ב-2009 ג'פרי הכין מיקסטייפ, שנקרא " He's the King...I'm the DJ", כדי לכבד את מייקל ג'קסון.
הדמות של ג'פרי הופיעה במשחק DJ Hero, בנוסף לכך הוא הכין גם מספר מיקסים למשחק.
ב-15 באפריל 2010 ג'פרי הופיע בהאומן 17, תל אביב, ישראל במסגרת מסע ההופעות שלו.
די אֶרְצְטֶה היא להקת פאנק רוק (Punk rock) גרמנית.
מאז היווסדה מכרה כשבעה מיליון תקליטים בגרמניה, אוסטריה ושווייץ.
ארבעה מאלבומיהם דורגו כאלבום זהב ושישה כפלטינה.
הלהקה נוסדה ב-1982 במערב ברלין על ידי הסולן יאן אולריך מקס פטר (Vetter), הידוע בשם הבמה שלו "פארין אוּרלַאוּבּ" (Farin Urlaub – משחק מילים על "צא לחופשה" בגרמנית, Fahr in Urlaub), המתופף, הנגן והזמר דירק אלברט פֶלזֶנהַיימֶר, "בֶּלָה ב.", והבסיסט האנס רוּנגֶה.
ב-1983 יצא המיני-אלבום הראשון שלהם, "...Uns geht's prima" (הולך לנו מצוין...).
כעבור זמן מה הם חתמו על חוזה עם קולומביה רקורדס שערכה את האלבום המלא הראשון שלהם, Debil (דביל), וזה הופץ ב-1984. במהלך שנות ה-80 פרש רונגה, וב-1988 התפרקה הלהקה סופית.
פארין ובלה החליטו על איחוד מחדש ב-1993 וצירפו את הבסיסט יליד צ'ילה אלברטו גונזלס.
באותה שנה הם הוציאו את האלבום "Die Bestie in Menschengestalt" (החיה בצלם אדם), בו נכלל השיר "Schrei nach Liebe" (צרחה לאהבה) שהביע מסר אנטי-גזעני אל מול התחזקות הימין והפך לאחת מיצירותיהם הידועות.
הוא זכה לביצועים נוספים על ידי הרכבים כמו די טוטן הוזן.
ב-1998 הופץ שירם "Männer sind Schweine" (גברים הם חזירים), הנחשב למצליח ולמפורסם ביותר שלהם.
הוא הגיע למקום הראשון במצעדי הפזמונים של גרמניה, אוסטריה ושווייץ גם יחד.
לאחר סדרה של סיבובי הופעות החליטה הלהקה לקחת פסק זמן ולעולם לא לבצע את "גברים הם חזירים" שוב.
ב-2003, בטקס פרסי המוזיקה של MTV אירופה, הם זכו בפרס להרכב הגרמני המצליח ביותר.
כמו כן, זכו בארבעה פרסי אקו של התאחדות חברות התקליטים הגרמניות.
ויליאם סמי אטיין גריגאסין , המוכר בשם הבמה DJ Snake, הוא די ג'יי ומפיק מוזיקלי צרפתי.
די ג'יי סנייק, אשר היה מועמד לפרס גראמי, זכה לפרסום בינלאומי בשנת 2013 בזכות הסינגלים "Bird Machine" ו-"Turn Down for What".
הסינגל "Bird Machine" הוא שיתוף פעולה עם האמן הצרפתי Alesia.
הסינגל פורסם על ידי חברת ההקלטות מלוס אנג'לס Mad Decent, הנשלטת על ידי דיפלו, והוא הופץ בפברואר 2013. ביוני 2013, הוזמן די ג'יי סנייק על ידי דיפלו לעשות לייב מיקס בתוכנית הרדיו שלו, "דיפלו וחברים", אשר משודרת ב-BBC Radio 1.
די ג'יי סנייק הכריז על סינגל משותף יחד עם דיפלו, אשר במקור היה אמור לצאת בשנת 2014. בפועל הסינגל "Lean On" פורסם בשנת 2015 בשיתוף פעולה עם דיפלו, מייג'ור לייזר ו-MØ.
ב-30 באפריל 2014, תויג די ג'יי סנייק כ"אמן שיש לצפות לו" על ידי FoxWeekly.
הוא ודילון פרנסיס כאמני ליווי של סקרילקס בסיבוב ההופעות Mothership Tour בקיץ 2014.
די ג'יי סנייק נולד בפריז להורים אלג'יראים.
הוא גדל בארמונט שבמחוז בנלייה אשר מחוץ לפריז ואותו הוא מתאר כגטו.
בצעירותו, די ג'יי סנייק עסק בגרפיטי, אז קיבל את הכינוי סנייק (נחש) בזכות יכולתו להתחמק מהמשטרה פעם אחר פעם.
על שמו, די ג'יי סנייק אמר: "כשהתחלתי לתקלט, כולם בעיר שלי קראו לי 'סנייק', ואני אמרתי די ג'יי סנייק, או.
קיי, בוא נלך על זה.
השם מסריח, אבל כבר מאוחר מדי".
הוא החל לתקלט בגיל 14, ובגיל 19 החל להפיק מוזיקה.
בשנות הקריירה המוקדמות שלו, די ג'יי סנייק הופיע במועדונים, בניהם Les Bains Douches אשר בפריז.
בשנת 2005, הוא פגש את המנהל שלו סטיב גונסאלביס, אשר עודד אותו להתחיל ליצור מוזיקה משלו.
בשנת 2011, הפיק די ג'יי סנייק את האלבום "Born This Way" של ליידי גאגא.
האלבום זיכה אותו בפברואר 2012 במועמדות לאלבום השנה בפרס גראמי.
די ג'יי סנייק גם השתתף בהפקת השיר "Government Hooker", אשר נבחר לשיר האהוב ביותר באלבום על ידי מעריציה של ליידי גאגא.
השיר הזה היה אמור להשתחרר בתור סינגל לפני שאינטרסקופ רקורדס החליטו להפסיק את השיווק של האלבום לאחר השקתו.
בנוסף, הוא עשה רמיקסים לשירים "New Slaves" של קניה ווסט, "You Know You Like It" של אלונה-ג'ורג', "It's You" של דאק סוס ו-"Bubble Butt" של מייג'ור לייזר.
כמו כן, בשנת 2013 עשה רמיקס לשיר "Move Your Feet" של מייקל ג'קסון, לאחר שג'וניור סניור סימפלו אותו.
בשנת 2013, הפיק די ג'יי סנייק שלושה שירים עם פול "די ג'יי וייט שאדו" בלייר באלבום "ARTPOP" של ליידי גאגא, כולל "Applause", "Sexxx Dreams", ו-"Do What U Want".
די ג'יי סנייק ודילון פרנסיס השתתפו לסירוגין בסיבוב ההופעות של סקרילקס Mothership Tour בקיץ 2014. הוא הופיע בשנת 2015 בפסטיבל קואצ'לה עם הופעות אורח של אלונה-ג'ורג' ו-MØ אשר השתתפו בשירה של "Lean On" עם מייג'ור לייזר.
הסינגל "Lean On" והרמיקס של די ג'יי סנייק לשיר "You Know You Like It" של אלונה-ג'ורג' היו בין עשרת השירים המחופשים ביותר בשזם מפסטיבל קואצ'לה 2015.
באוקטובר 2015, נפצעו די ג'יי סנייק והמפיק המוזיקלי Tchami בתאונת דרכים, מה שגרם לשניהם להחמיץ עצירה מתוכננת בפסטיבל מונסטר מאש שבטורונטו.
בחודש ינואר 2016, מגזין פורבס ציין אותו כאחד מ-30 המוזיקאים הטובים ביותר מתחת לגיל 30.
בדצמבר 2013, שיתוף הפעולה של די ג'יי סנייק עם ליל ג'ון, "Turn Down for What" יצא בקולומביה רקורדס.
השיר הוצג בפרסומת לרמקול אלחוטי Sol Republic DECK, ששודרה באוקטובר 2013. "Turn Down for What" נכנס לעשירייה הראשונה של לוח טבלת הדאנס/אלקטרוני של בילבורד, במהלך השבוע האחרון של דצמבר.
בחודש פברואר 2014, הפיצו די ג'יי סנייק ודילון פרנסיס את הסינגל "Get Low" בעמודי ה-SoundCloud והיוטיוב הרשמיים שלהם, אשר אף היה הסינגל המוביל של אלבום הבכורה של פרנסיס, "Money Sucks, Friends Rule".
הסינגלים "Get Low" ו-"Turn Down for What" היו בפסקול הסרט מהיר ועצבני 7. יחד עם החשיפה שצבר מפרסומות עבור דודג' וטאקו בל בהן הושמע השיר, הוספת השיר "Get Low" לפסקול הסרט, עזר לו להיכנס מחדש להיכנס לטבלת הדאנס/אלקטרוני של בילבורד שדי ג'יי סנייק נכנס לרשימת 100 האומנים המובילים של בילבורד.
בדצמבר 2014, הופץ רמיקס של די ג'יי סנייק לשיר "You Know You Like It" של אלונה-ג'ורג' על איילנד רקורדס.
בשנת 2018, הוציא את השיר "Taki Taki", בשיתוף עם קארדי בי, סלינה גומז ואוזונה.
ב-21 בספטמבר 2017, הוציא יחד עם הזמר-יוצר האמריקאי, לאוב, את הסינגל "A Different Way".
שנהפרסקטגוריהתוצאהמקור2024פרס המוזיקה של MTV אירופההאלקטרוני הטוב ביותר
ח'אלד מוחמד ח'אלד , הידוע בשם הבמה די ג'יי ח'אלד , הוא מפיק מוזיקלי אמריקאי, אישיות רדיו, די ג'יי, מנהל תקליטים וסופר.
בעבר היה ידוע בשם הבמה "התקפה ערבית" (Arab Attack), אך שינה את שמו לאחר פיגועי 11 בספטמבר.
בעבר היה מארח בתחנת רדיו WEDR "99 Jamz" והדי ג'יי של קבוצת ההיפ הופ טרור סקווד .
בין השנים 2004 ל-2006 סייע ח'אלד בהפקת מספר אלבומים שונים עבור מספר קבוצות שונות, ובשנת 2017 הוציא לאור את האלבום "גרייטפול" (Grateful) בשיתוף פעולה עם אמנים וזמרים שונים, בהם מיגוס, קלווין האריס, ריהאנה, דרייק וסיזלה וג'סטין ביבר.
חאלד נולד בניו אורלינס, לואיזיאנה שבארצות הברית, להורים פלסטינים שהיגרו לארצות הברית.
הוא תיאר את עצמו כמוסלמי אדוק.
הוריו היו מוזיקאים ועסקו במוזיקה ערבית.
ח'אלד החל לפתח עניין במוזיקת ראפ ומוזיקה בגיל צעיר, בתמיכת הוריו.
בעבר עבד בחנות תקליטים מקומית שסייעה להניח את היסודות לקריירה המוזיקלית שלו.
אחיו אלק לד (עלא חאלד) הוא שחקן.
במהלך הקריירה המוקדמת שלו, חאלד הכיר כמה אמנים צעירים ועזר להם לפני פריצת הדרך.
לאחר שעזב את אודיסיאה, החל לנגן תקליטורי רגאיי, ולערבב ריקודים והיפ הופ.
הרדיו הראשון שלו היה על תחנת רדיו פיראטית.
בשנת 1998, עבר למיאמי והשתתף כאורח ב-WEDR "99 Jamz".
בשנת 2003, התחיל אירוח בתוכנית רדיו שבועית במספר תחנות רדיו שונות.
ב-2017 חאלד שיחק לראשונה בסרט, "פיץ' פרפקט 3" בו גילם את עצמו.
בשנת 2018, השתתף בשיר "Dinero", של ג'ניפר לופז וקארדי בי.
בשנת 2018 נבחר לשפוט בתוכנית המציאות האמריקאית "The Four" , המבוססת על הריאליטי השירה הישראלי "The Four".
לאחר 2 עונות בוטלה התכנית.
בשנת 2019 נתן את קולו לסרט האנימציה "מרגלים לא רגילים",.
בשנת 2020 ביצע הופעת אורח בסרט "בחורים רעים לתמיד" ובשנת 2024 חזר לסרט ההמשך "בחורים רעים: הכל או כלום".
פרסשנהקטגוריהעבורתוצאהמקורפרס בחירת הילדים של ניקלודיאון2025שיר אהוב מסרט"Higher Love" (מתוך "דרדסים")
דריק "ג'וניור" (די ג'יי) לאנוריס נתנאל שארפ (נולד ב-19 בדצמבר 1996) הוא כדורסלן ישראלי-אמריקאי המשחק בעמדת הקלע במ.ס.
די ג'יי שארפ הוא בנם של כדורסלן העבר האפרו-אמריקאי דריק שארפ ומרים לוי.
בגיל 16, ירד מהארץ אל אביו לארצות הברית שם למד גם בתיכון אמריקאי בפלורידה.
בגיל 19 הוא חזר לארץ לנסות את מזלו בכדורסל הישראלי ובקרב קבוצות מקומיות.
עונת 2015/16 חזר לישראל והצטרף לעירוני רמת גן מהליגה הלאומית.
במשך אותה שנה הוא זכה לדקות בודדות בלבד שלא הותירו חותם כלשהו.
ב-2016 חתם על חוזה לארבע שנים בבני הרצליה.
בעונת 2017/18 שיחק בבני הרצליה מליגת העל ובהפועל כפר סבא מהליגה הלאומית במסגרת הכרטיס הכפול.
בעונת 2018/19 שיחק בהפועל גליל עליון תחת המאמן אבישי גורדון.
שארפ השתתף באליפות אירופה עד גיל 20 לשנת 2016 שנערכה בהלסינקי בירת פינלנד, בה סיימה נבחרת העתודה של ישראל למקום ה-12.
ב-2020 חתם בהפועל באר שבע עד לסיום העונה.
ב-2 באוגוסט 2021 חתם באליצור "איתו" אשקלון.
ב-10 ביולי 2022 חתם במכבי חיפה מהליגה הלאומית.
ב-21 ביולי 2024 נכנס כדייר לבית "האח הגדול" ברשת 13, במסגרת סבב הכניסה השני בעונתה ה-14 של תוכנית המציאות.
שארפ הודח ביום ה-105 ובכך נהיה לדייר ה-22 שעזב את הבית.
"די" או'הרה היא האחות הראשונה שטיפלה באסטרונאוטים הראשונים של נאס"א, במסגרת תוכנית מרקורי, והניחה את התשתית לטיפול של אחיות מוסמכות במסגרת רפואה בחלל (אחיות המוסמכות לטיפול באסטרונאוטים).
אוהרה הייתה האחות הראשונה הרשמית של אסטרונאוטי תוכנית מרקורי ומשפחותיהם, והמשיכה לתמוך בתוכנית ג'מיני, תוכנית אפולו וגם באסטרונאוטים של תוכנית סקיילאב.
אוהרה נולדה ב-9 באוגוסט 1935 בנמפה, איידהו, ארצות הברית.
בשנת 1956 קיבלה הסמכה כאחות מוסמכת לאחר סיום לימודים בבית הספר לאחיות בבית חולים פרובידנס בפורטלנד, אורגון.
לאחר סיום הלימודים, בין השנים 1956–1957 היא השלימה הסמכה כאחות חדרי ניתוח באוניברסיטת אורגון, ועבדה שם כאחות מוסמכת.
לאור בעיות גב, היא עברה לעבוד עם רופאים פרטיים בעיר פורטלנד, ולמדה איך לבצע עבודות מעבדה וצילומי רנטגן.
אוהרה שוכנעה על ידי השותפה שלה להצטרף לחיל האוויר האמריקני, דבר שהיה פחות נהוג שנשים עושות באותה תקופה.
היא השלימה את קורס הקצינים בבסיס חיל האוויר מקסוול באלבמה וקיבלה דרגת לוטננט שני.
במאי 1959 היא הוצבה לבסיס חי האוויר פטריק בקייפ קנברל, פלורידה, כתמיכה בתוכנית מרקורי.
בשנת 1963 היא הוצבה כאחות הצוות ב Cocoa Beach, פלורידה.
אוהרה פרשה רשמית מחיל האוויר בשנת 1964 כדי לעבור למרכז הטיסות המאוישות (לימים מרכז החלל ג'ונסון ביוסטון, טקסס) כדי להקים את מעבדת רפואת החלל.
בנובמבר 1959 אוהרה מונתה האחות הרשמית של צוות תוכנית מרקורי.
תפקידה היה להקים את מעבדת הרפואה האווירית (Aeromed), אזור השינה של הצוות, אזור בדיקות האסטרונאוטים בהאנגר S, ולהיות האחות של הצוות.
מפקד בסיס חיל האוויר פטריק סקייפ קנברל, הקולונל ג'ורג' האף, התעקש שתהיה אחות בצוות כיוון שהוא חשב שהאסטרונאוטים ישתפו יותר מידע עם האחות (במקום עם הרופא שעלול לקרקע אותם).
בנוסף, הוא חשב שאם האחות תשהה עם הצוות מספיק זמן, היא תדע לזהות מתי הם לא מרגישים טוב.
אוהרה זכתה באמונם של האסטרונאוטים.
היא ערכה איתם הסכם - הם לא יסתירו ממנה מידע, והיא לא תבגוד באמונם, אלא אם מדובר במקרה שלדעתה מסכן את בריאותם או את הצלחת המשימה.
אוהרה הייתה האחות היחידה אשר רשמית מונתה לטפל באסטרונאוטים, והיא יצרה קשר טוב וחברויות עם האסטרונאוטים והמשפחות שלהם.
לפני כל שיגור היא ביצעה את הבדיקות הרפואיות הנדרשות כולל בדיקת גובה ומשקל, (בשביל להשוות ולמדוד כמה משקל איבדו במהלך בטיסה), טמפרטורת גוף ובדיקות דם, עם הזמן האסטרונאוטים לא הסכימו שמישהו אחר חוץ מאוהרה יבצע את הבדיקות הללו.
אוהרה עזרה להקים בית חולים נייד באיי בהאמה (באי בהאמה הגדול) כדי לתמוך בבדיקות לאחר הטיסה, או לטפל באסטרונאוטים שנפצעו לאחר הנחיתה (בעיקר בטיסות התת-מסלוליות הראשונות).
אחות נוספת, לוטננט שירלי סינאת' (Shirley Sineath) הייתה מיועדת כאחות חדר ניתוח בצוות שטיפל באסטרונאוטים החוזרים.
בשנת 1964 היא עברה ליוסטון כדי להקים את מרפאת רפואת החלל (Flight Medicine Clinic) במרכז החלל ג'ונסון.
היא מונתה לאחות התעסוקתית האחראית עד שנת 1967, והמנהלת של משרד לרפואה מונעת בין השנים 1967–1971. במהלך תוכנית ג'מיני היא עבדה מול האסטרונאוטים ומשפחותיהם, והייתה האחות היחידה יחד עם חמישה רופאים.
אוהרה ביצעה את כל הבדיקות לפני טיסה, והיה טסה כל פעם מיוסטון לקייפ קנבראל עם הצוותים ונשארת בפלורידה עד לחזרתם אחרי הנחיתה.
היא אז ביצעה את כל הבדיקות אחרי הטיסה והיה אחראית על התיעוד.
ביוסטון היא ביצעה את המעקבים הרפואיים השגרתיים, בדיקות יותר מעמיקות וניהול הטפסים המנהליים, יחד עם הטיפול השוטף במשפחות האסטרונאוטים.
המרפאה הרפואית טיפלה גם בכל הצוות המוטס, טייסים ואנשי התפעול.
אוהרה תמכה וליוותה את כל השיגורים בתוכנית אפולו, מהטרגדיות (כמו שריפת אפולו 1) ועד להצלחות הגדולות ונחיתות על הירח.
בין השנים 1971–1974 אוהרה הייתה המנהלת של מחלקת התפעול הרפואי בענף רפואת החלל, עד שעברה למרכז המחקר איימס בקליפורניה.
אוהרה הייתה מעורבת בהחלטה למנוע מהאסטרונאוט קן מטינגלי לטוס בטיסות אפולו 13 לאור החשד שהוא נחשף לאדמת.
אוהרה נכחה בכל שיגור בתוכניות מרקורי, ג'מיני ואפולו.
לאחר סקיילאב היא גם הוזמנה להיות נוכחת בשיגור טיסות אפולו-סויוז ובשיגור טיסת המעבורת הראשונה ב-1983.
במהלך תפקידה כאחות הרשמית של האסטרונאוטים היא קיבלה הרבה מכתבי מעריצים.
בשנת 1974 אוהרה עברה למרכז המחקר איימס שם היא הייתה אחראית מתקן לחקר גוף האדם (Human Research Facility).
במסגרת תפקידה הייתה אחראית על ניהול מחקרי המנוחה במיטה (bed rest studies).
במסגרת מחקרים אלו הרופאים בדקו את ההקבלות בין ההשלכות הגופניות של שהייה ממושכת במצב מאוזן וטיסות בחלל במיקרו כבידה.
אוהרה המשיכה להיות המנהלת של המכון עד פרישתה בשנת 1997. לאחר הפרישה אוהרה המשיכה להתנדב במרכז החלל איימס.
היא גם משמשת כחברת ועד חיצונית של הוועדה לבחינת המחקר של גוף האדם והשלכות התעופה בחלל על גוף האדם.
די בוטצ'ר היא שחקנית ולשית.
בוטצ'ר נולדה בטאיבאך שבפורט טלבוט.
מאז 1980 היא מופיעה על במות התיאטרון במחזות ובמחזות זמר.
בוטצ'ר כיכבה בטלוויזיה הבריטית בקומדיות מצבים ובסדרות דרמה, כולל בסדרה "סטלה" של רשת Sky, הסדרות הקומיות "הממלכה הקטנה" ו"טיטיבנגבנג" של ה-BBC, ובסדרת הדרמה התקופתית "אחוזת דאונטון".
בשנת 2018 הצטרפה לצוות שחקני הסדרה "חדר מיון" בתפקיד ג'אן ג'נינגס.
בוטצ'ר נולדה ב-1959 בטאיבאך שבפורט טאלבוט בוויילס למשפחה בת שני ילדים של ברנרד וגלניס בוטצ'ר.
הוא למדה אנגלית ודרמה באוניברסיטת וורוויק, ואחרי סיום התואר למדה משחק באקדמיית ובר דאגלס לאמנות הדרמה בלונדון.
בשנות השמונים של המאה העשרים התקבלה לאיגוד השחקנים (Equity).
במהלך הקריירה הארוכה שלה על הבמה ועל המסכים קיבלה בוטצ'ר ביקורות חמות.
הופעתה במחזמר "אחים בדם" ב-1986 עם להקת התיאטרון שרמן צוינה לשבח כאחת הנקודות הטובות בהפקה.
על הופעתה במחזה "Black Milk" משנת 2003 כתב מבקר "בתוך קאסט חזק די בוטצ'ר היא כמו מגדלור".
היא זכתה להערכה כללית על הופעתה בהפקה מחודשת של המחזה "Follies".
תפקידה הידוע ביותר בטלוויזיה הוא בדמות הדודה ברנדה בסדרת הדרמה "סטלה".
ב-2018 החלה להופיע בתפקיד ג'אן ג'נינגס בסדרה הרפואית "חדר מיון".
9 ג'ין בפרק "The Understudy" תחת חורש חלב Under Milk Wood גברת דאי ברד 1 סרט טלוויזיה 2015 קורוניישן סטריט Coronation Street דבי אלינסון סדרת טלוויזיה (2 פרקים) Top Coppers סנדרה 2018 חדר מיון Casualty ג'אן ג'נינגס תפקיד קבוע
מישר (מש) כהן (נולד ב-12 בדצמבר 1982), הידוע בשם הבמה "די ג'יי מש" (DJ Mesh), הוא די ג'יי ומפיק מוזיקלי ישראלי.
כהן נחשב אחד המייסדים של סצנת הפטיפוליזם בישראל.
הוא חלק מקולקטיב מפיקי ההיפ הופ LBT.
סגנון ההפקה של מש מבוסס על דגימת סימפולים בשילוב נגנים חיים וסקראצ'ינג.
ב-2017 הקים יחד עם הצמד כהן@מושון את חברת התקליטים "שיגולה רקורדס".
באותה השנה, הוציא את אלבום הבכורה שלו, "מחט על תקליט", שהיה לאלבום הראשון שיצא בלייבל.
באלבום מתארחים אמנים כמו רביד פלוטניק, כהן@מושון ואיתי לוקץ'.
שנה אחר כך הוציא, יחד עם עדן דרסו, אלבום משותף בשם "כתר שקוף" הכולל הופעות אורח של מיכאל סוויסה ואורי שוחט.
מתוך האלבום התפרסם הסינגל "אוטובוסים" שזכה להצלחה.
ב-4 בספטמבר 2023, מאור כהן ודי ג'יי מש, שיתפו פעולה בשיר חדש בשם "אמסטרדם" לאלבום המשותף ששמו "על הדשא".
השיר כולל דגימה של להקת נוער שוליים "אמסטרדם" וכולל הופעת אורח של גל דה פז.
כהן ודי ג'יי מש כתבו והלחינו יחד את השיר וגם הפיקו אותו יחד.
ב־27 בנובמבר 2025, הוציא את האלבום "באתי לבדר", יחד עם שאנן סטריט.
כהן נשוי ואב לשלושה ילדים.
אחיו הוא הזמר והשחקן מאור כהן.
2025: באתי לבדר (יחד עם שאנן סטריט)
2013: Tales From the Chimney (יחד עם מו ריון, בנו ונומוק)
2016: הווי ובידור (יחד עם כהן@מושון)
מושיק בן זוהר (נולד ב-22 באפריל 1992), ידוע בשם הבמה די ג'יי מושיק (Dj Moshik), הוא די ג'יי ומפיק מוזיקלי ישראלי.
מבין התקליטנים הישראלים הבולטים ביותר.
החל לתקלט בגיל 13. בשנת 2014 הצטרף ללהקת ההיפ הופ הישראלית "קפה שחור חזק" כדי ג'יי הרשמי של הלהקה.
בהמשך אותה השנה, יצא יחד עם הלהקה לסיבוב הופעות בארצות הברית ואף ביקרו בבית השגריר האמריקאי בישראל באירוע לכבוד יום העצמאות של ארצות הברית.
בהמשך אותה השנה, יצא לסיבוב הופעות עצמאי במרכז אמריקה ובאירופה.
בשנת 2015 הקים יחד עם שקל ואפל את קולקטיב התקליטנים "פיוצ'ר גאנג".
הקולקטיב הופיע במגוון מסיבות ופסטיבלים ואף היווה כמופע החימום של הראפר ויז קאליפה בלייב פארק שבראשון לציון.
בדצמבר 2016 דורג על ידי המגזין העולמי "Culture Trip" כאחד מחמשת התקליטנים התל אביבים הטובים ביותר.
בשנת 2017 הקים יחד עם המפיק המוזיקלי אורן עמנואל והזמרת-יוצרת טליה לונדונר את ההרכב "Let's Mars".
ההרכב משלב בשיריו את סגנונות האלקטרופופ לבין EDM ומוזיקת היפ הופ.
בן זוהר שימש כדי ג'יי עבור הופעות שונות של אמנים רבים, בהם רביד פלוטניק, איתי לוקץ', פלד, אורטגה ואקסום.
בן זוהר נשוי, לזוג בת אחת והם מתגוררים בתל אביב.
דקובן קאדל "די" בראון הוא כדורסלן עבר ומאמן כדורסל אמריקאי, אשר שיחק בליגת ה-NBA בין השנים 1990–2002. ממוצעיו הכוללים לאורך 12 עונותיו בליגה הם 11.1 נקודות, 3.7 אסיסטים, 2.6 ריבאונדים ו-1.3 חטיפות למשחק.
מאז שנת 2002 שימש כמאמן ראשי בליגת ה-WNBA ובליגת הפיתוח של ה-NBA, וכן כעוזר מאמן ב-NBA.
בראון נולד וגדל בעיר ג'קסונוויל שבפלורידה, ובין השנים 1986–1990 למד באוניברסיטת ג'קסונוויל.
בשתי עונותיו בקבוצת הכדורסל של האוניברסיטה, "ג'קסונוויל דולפינס", העמיד ממוצעים של 19.5 נקודות, 7.1 ריבאונדים, 4.5 אסיסטים ו-2.4 חטיפות למשחק.
בדראפט ה-NBA 1990 נבחר בראון בבחירה ה-19, על ידי בוסטון סלטיקס.
במהלך סוף-שבוע האולסטאר של עונתו הראשונה זכה בתחרות ההטבעות, בה גבר על שון קמפ בסיבוב הגמר.
לאורך אותה עונה קלע 8.7 נקודות ומסר 4.2 אסיסטים בממוצע למשחק, ובסיומה נבחר לחמישיית הרוקיז של העונה.
בעונות ו- שימש כרכז הפותח של הסלטיקס, ורשם ממוצעים של 15.6 נקודות ו-4.2 אסיסטים למשחק.
באפריל 1994 קלע 40 נקודות במשחק מול שיקגו בולס, ובפברואר ומרץ 1995 קלע פעמיים 41 נקודות, במשחקים מול פיניקס סאנס ומיאמי היט, בהתאמה.
בפברואר 1998, לאחר כ-7 עונות וחצי בבוסטון, הועבר לצד צ'ונסי בילאפס, ג'ון תומאס ורוי רוג'רס בטרייד לטורונטו ראפטורס, בתמורה לקני אנדרסון, ז'אן טבק ופופאי ג'ונס.
בשתיים וחצי עונותיו עם הראפטורס תרם 10.1 נקודות ו-2.8 אסיסטים בממוצע למשחק כשחקן ספסל.
בין השנים 2000–2002 שיחק עבור אורלנדו מג'יק, אולם לאורך התקופה שותף ב-14 משחקים בסך הכול, בגין פציעה קשה בשריר הירך הארבע ראשי.
בסיום עונת פרש בראון ממשחק, בגיל 33.
בעונת 2002 שימש בראון כמאמן הראשי של קבוצת אורלנדו מירקל מליגת ה-WNBA, ובעונת 2004 אימן את סן אנטוניו סילבר סטארס; בשתי העונות לא העפילה קבוצתו לשלב הפלייאוף.
בין השנים 2009–2011 אימן את קבוצת ספרינגפילד ארמור מליגת הפיתוח של ה-NBA.
מאזנה הכולל של הקבוצה תחתיו עמד על 20 ניצחונות ו-80 הפסדים.
לקראת עונת הצטרף לצוות האימון של דטרויט פיסטונס, כאחד מעוזריו של המאמן לורנס פרנק.
בעונת עבר לצוות האימון של סקרמנטו קינגס, ובשתי עונותיו בקבוצה שימש כעוזריהם של המאמנים מייקל מלון, טיירון קורבין וג'ורג' קארל.
בעונת חזר לעבוד תחת מלון, כעוזר מאמן בדנוור נאגטס.
דקורי דהי נטצ'ה , הידוע בשם הבמה די ג'יי דהי (DJ Dahi), הוא תקליטן, פזמונאי, מפיק מוזיקלי וזמר שנהבי-אמריקאי מאינגלווד, קליפורניה.
דהי ידוע בעיקר בזכות הפקת השירים "Worst Behavior" של הראפר הקנדי דרייק ו-"Money Trees" של קנדריק לאמאר בהשתתפות ג'יי רוק.
דהי הפיק שירים עבור אמנים שונים כגון ד"ר דרה, פרדי גיבס, דום קנדי, לופה פיאסקו, ויינס סטייפלס, מק מילר, פאק דיב, ויק מנסה, קייסי וג'יז, סמוק DZA, ביג שון, לוג'יק, ביג K.R.I.T.
בסמוך לקריירת הסולו שלו כמפיק מוזיקלי, דהי חבר בהרכב ההפקות המוזיקליות D.R.U.G.S.
די ג'יי דהי החל את דרכו במוזיקה כשעבד כתקליטן בזמן שהוא למד באוניברסיטת קליפורניה בסנטה קרוז.
הוא התחיל להפיק שירים עבור ראפרים מקומיים מלוס אנג'לס כגון פאק דיב, טי-רון ופאשאון.
ההפקה המשמעותית הראשונה שלו הייתה עבור "My Type of Party", סינגל של דום קנדי מתוך המיקסטייפ The Yellow Album, שיצא בשנת 2012. השיר הציג "שכבות מעוננות של אובך סינתטי מעל תופים סנקטיים ונקיים".
באותה השנה, הפיק גם את "Sexting" של סקולבוי קיו, ולאחר מכן את ההפקה הידועה ביותר שלו, "Money Trees", מתוך אלבום הפלטינה Good Kid, M.A.A.D City של קנדריק לאמאר.
בהמשך העשור, שיתף פעולה עם אמנים כגון לקריי, קנדריק לאמאר, ביג K.R.I.T., ג'זמין סוליבן ואל ורנר, בין היתר.
בשנת 2015, הפיק שלוש רצועות באלבום Compton: A Soundtrack של ד"ר דרה.
דמרקיז "די" בוסט הוא כדורסלן בולגרי מתאזרח יליד-ארצות הברית המשחק בעמדת הרכז באסוול ליון-וילרבאן מליגת העל הצרפתית והיורוליג, ובנבחרת בולגריה.
בוסט למד בתיכון קונקורד בקונקורד, קרוליינה הצפונית.
כסיניור בשנים 2006–2007, הוא העמיד ממוצעים של 17 נקודות, 6.5 ריבאונדים וחמישה אסיסטים למשחק והוביל את קבוצתו לאליפות המדינה בדרג 3A.
לאחר מכן הוא נבחר לספורטאי השנה של 2007 על ידי התאחדות אתלטיקת התיכונים של קרוליינה הצפונית (NCHSAA) והעיתון שארלוט אובזרבר.
בזמן ששיחק כדורסל, בוסט עזר לבית ספרו להפוך לבית הספר בדרג 3A הראשון בהיסטוריה של קרוליינה צפונית שזכה באליפויות מדינה בכדורסל ובפוטבול באותה שנה.
הוא מסר 2,958 יארד ו-25 טאצ'דאונים בדיוק של 64 אחוזים כדי להוביל את הספיידרז לאליפות המדינה 3A.
בעונתו הראשונה באוניברסיטת המדינה של מיסיסיפי, הוא נבחר לחמישיית הפרשמנים של העונה באזור ה-SEC לעונת 2009. ב-36 משחקים הוא העמיד ממוצעים של 10.9 נקודות, 3.6 ריבאונדים, 4.3 אסיסטים ו-1.4 חטיפות למשחק.
בעונת הסופומור שלו הוא נבחר לחמישייה השנייה של האזור ב-2010. ב-36 משחקים הוא העמיד ממוצעים של 13.0 נקודות, 4.4 ריבאונדים, 5.2 אסיסטים ו-1.3 חטיפות ב-34.9 דקות למשחק.
באפריל 2010, הוא הכריז על מועמדותו לדראפט ה-NBA.
בספטמבר 2010, הוא הושעה ל-14 משחקים על ידי ה-NCAA על כך שלא פרש בזמן לפני המועד האחרון של ההרשמה לדראפט ה-NBA במאי ואי שמירה על לימודיו האקדמיים בסמסטר האביב ולאחר העונה.
לאחר ההשעיה, בוסט חזר לחמישייה של הבולדוגס כקפטן הקבוצה והמשיך להיבחר לחמשייה השנייה של האזור זו השנה השנייה ברציפות.
ב-17 משחקים הוא העמיד ממוצעים של 15.3 נקודות, 3.5 ריבאונדים, 6.2 אסיסטים ו-1.6 חטיפות ב-35.5 דקות למשחק.
בשנת הסיניור, הוא נבחר לחמישייה הראשונה של האזור.
ב-33 משחקים הוא העמיד ממוצעים של 15.8 נקודות, 3.3 ריבאונדים, 5.5 אסיסטים ו-2.0 חטיפות ב-36.3 דקות למשחק.
לאחר שלא עבר נבחר בדראפט ה-NBA ב-2012, בוסט הצטרף לפורטלנד טרייל בלייזרס לליגת הקיץ 2012. באוגוסט 2012 הוא חתם על חוזה לשנתיים עם בודוצ'נוסט פודגוריצה ממונטנגרו.
לאחר שהעמיד ממוצעים של 9.1 נקודות, 3.3 ריבאונדים, 2.2 אסיסטים ו-1.1 חטיפות למשחק בעונת 2012/13, הוא נפרד מהמועדון עם זכייה באליפות ליגת העל המונטנגרית.
ב-19 באוגוסט 2013, בוסט חתם בפורטלנד טרייל בלייזרס, אך הוא נחתך מהסגל ב-22 באוקטובר 2013. בנובמבר 2013, הוא נרכש על ידי איידהו סטאמפיד מליגת הפיתוח של ה-NBA.
ב-13 בפברואר 2014, בוסט נבחר לקבוצת הפרוספקטים במשחק האולסטאר של ליגת הפיתוח 2014, כמחליף לג'רוויס ורנאדו.
ב-21 באפריל 2014, בוסט חתם עם טרוטאמונדוס דה קאראבובו מ לעונת 2014.
ביולי 2014, בוסט הצטרף לאינדיאנה פייסרס לליגת הקיץ 2014. ב-15 באוגוסט 2014 הוא חתם ביוטה ג'אז.
עם זאת, הוא נחתך מאוחר יותר על ידי הג'אז ב-10 באוקטובר 2014. ב-24 באוקטובר 2014 הוא חתם בטרבזונספור הטורקית לעונת 2014/15.
ב-7 באוגוסט 2015 חתם בוסט בז'לונה גורה מליגת העל הפולנית לעונת 2015/16, וזכה איתה באליפות הליגה ובתואר ה-MVP של הגמר.
ב-2 ביולי 2016 חתם בוסט במונקו מהליגה הצרפתית לעונת 2016/17 וזכה איתה בגביע הליגה הצרפתית.
ב-1 ביולי 2017, בוסט חתם במועדון היורוליג הליטאי ז'לגיריס קובנה.
ב-11 בדצמבר 2017 הוא נפרד מז'לגיריס לאחר שהעמיד ממוצעים של 6 נקודות למשחק בליגה הליטאית ושתי נקודות למשחק ביורוליג.
ב-12 בדצמבר 2017 חתם בוסט במועדון הצרפתי שטרסבורג, איתו זכה בגביע הצרפתי.
ב-12 ביולי 2018 חתם בוסט בקבוצת היורוליג וה-VTB חימקי מוסקבה על חוזה לשנה.
ב-27 בפברואר 2019, בוסט שוחרר רשמית על ידי הקבוצה הרוסית לאחר שהעמיד ממוצעים של 7.9 נקודות ו-2 אסיסטים ביורוליג, ו-8 נקודות ו-3.6 אסיסטים בליגת ה-VTB.
ב-12 ביולי 2018, פורסם כי בוסט חזר למונקו, ובעונת זכה איתה ביורוקאפ.
ב-11 באוגוסט 2021, בוסט חתם בגלאטסראיי מליגת העל הטורקית וליגת האלופות.
ב-16 בינואר 2023 חתם בוסט באסוול ליוו-וילרבאן.
טיירי סינק סימונס , הידוע בשם הבמה די ג'יי דרמה (DJ Drama), הוא תקליטן ומנהל מוזיקלי אמריקאי.
טיירי סימונס נולד וגדל בפילדלפיה שבפנסילבניה.
בגיל 13, אחותו לקחה אותו לניו יורק, שם רכש את המיקסטייפ הראשון שלו.
הוא החל לעבוד על מיקסטייפים משלו זמן קצר לאחר מכן, בהם מיקסטייפ הנקרא Iladelph בו אירח אמנים כמו בלאק ת'אוט, דייס ראו, מאליק בי ואחרים.
בשנת 2003 הקים את הלייבל "אפיליאייטס מיוזיק גרופ" ביחד עם דון קאנון ודי ג'יי סנס.
הלייבל הפיץ את סדרת המיקסטייפים של די ג'יי דרמה, Gangsta Grillz, שזכתה בתחילה להצלחה בזכות Down With the King של טי.
משנת 2004 ו-Trap or Die של ג'יזי משנת 2005. בנוסף, ב-2005, דרמה הפיק והנחה את המיקסטייפ של ליל ויין, The Dedication, שקדם לסדרה ארוכה של מיקסטייפים בשם Dedication.
המיקסטייפ השני בסדרה, Dedication 2, יצא במאי 2006, נכנס למצעד אלבומי ה-R&B/היפ-הופ ותואר על ידי הניו יורק טיימס כ"אחד מ-10 התקליטים הטובים ב-2006".
בדצמבר 2007 יצא אלבום הבכורה הרשמי של די ג'יי דרמה, Gangsta Grillz: The Album, בהוצאת חברות התקליטים גראנד האסטל ואטלנטיק רקורדס.
האלבום הגיע בשיאו למקום ה-26 במצעד הבילבורד 200. במאי 2009 הוציא די ג'יי דרמה את אלבום ההמשך, Gangsta Grillz: The Album (Vol.
2), שהגיע גם הוא למקום ה-26 במצעד.
באוקטובר 2011 הוציא די ג'יי דרמה את אלבומו השלישי, Third Power.
מתוך האלבום יצא הסינגל "Oh My" בהשתתפות פאבולוס, ויז קאליפה ורוסקו דאש שנכנס למקום ה-95 במצעד הבילבורד הוט 100. האלבום עצמו הגיע למקום ה-42 במצעד הבילבורד 200. בשנת 2012 יצא אלבומו הרביעי, Quality Street Music.
האלבום זכה להצלחה מסחרית במצעדים והגיע למקום ה-15 במצעד הבילבורד 200. מתוך האלבום הצליח במיוחד הסינגל "My Moment" בהשתתפות 2 צ'יינז, מיק מיל וג'רמי, שהגיע למקום ה-16 במצעד שירי הראפ של בילבורד.
ב-2015, די ג'יי דרמה ודון קאנון הקימו את חברת התקליטים Generation Now, כחברת-בת של אטלנטיק רקורדס.
אחד מהאמנים הראשונים שהוחתמו בה הוא הראפר ליל עוזי ורט.
ביולי 2016, דרמה הוציא את האלבום החמישי שלו, Quality Street Music 2, מתוכו זכה להצלחה הסינגל "Wishing" בהשתתפות כריס בראון, סקים וליקווין.
ב-2021, דרמה קריין את אלבומו של טיילר, דה קריאייטור, Call Me If You Get Lost, וזכה לקרדיט כאורח בשיר הראשון, "Sir Baudelaire".
האלבום הושפע מסדרת המיקסטייפים Gangsta Grillz של דרמה.
במרץ 2022 יצא מיקסטייפ נוסף בסדרת Gangsta Grillz, הנקרא D-Day: A Gangsta Grillz Mixtape, שיתוף פעולה של דרמה עם דרימוויל וג'יי קול.
2021: Fame Or Feds 3 (ביחד עם הארדו ודיזל)
דניאל אדוארד סטיין , המוכר תחת שם הבמה די ג'יי פרש (DJ Fresh), הוא מוזיקאי, תקליטן, רמיקסר ומפיק מוזיקלי בריטי.
הוא חבר בלהקת Bad Company .
הוא אחד מבעלי חברת התקליטים העצמאית ברייקביט קאוס .
ב-18 באוגוסט 2003, הוא הוציא את אלבום האוסף הראשון שלו, Breakbeat Kaos.
ב-4 באוקטובר 2004, הוא הוציא את אלבום האוסף השני שלו, .
ב-2005, הוא הוציא את המיני-אלבום הראשון שלו, Cactus Funk '02.
בפברואר 2005, הוא הוציא את אלבום האוסף השלישי שלו, Bass Invaderz.
ב-27 ביוני 2005, הוא התארח, ביחד עם פריסטיילרס , בסינגל "Tarantula / Fasten Your Seatbelt" של פנדולום .
השיר הגיע, בשיאו, למקום ה-60 במצעד הסינגלים הבריטי.
ב-13 בנובמבר 2006, הוא הוציא את אלבום האוסף הרביעי שלו, Jungle Sound: Gold.
ב-22 במאי 2006, הוא הוציא את אלבום האולפן הראשון שלו, Escape from Planet Monday.
ב-1 באוגוסט 2010, הוא הוציא, בשיתוף פעולה עם ססיל , את הסינגל "Gold Dust".
גרסה מחודשת לשיר, בשיתוף פעולה עם מיס דיינמייט , יצאה ב-2 בדצמבר 2012.
ב-16 באוגוסט 2010, הוא הוציא את אלבום האולפן השני שלו, Kryptonite.
ב-28 בנובמבר 2010, הוא הוציא, בשיתוף פעולה עם סיגמא וקוקו את הסינגל "Lassitude".
הסינגל הגיע, בשיאו, למקום ה-11 במצעד הדאנס הבריטי, למקום השמיני במצעד האינדי הבריטי ולמקום ה-98 במצעד הסינגלים הבריטי.
ב-14 במרץ 2011, הוא הוציא את המיני-אלבום השני שלו, Future Jungle.
ב-3 ביולי 2011, הוא הוציא, בשיתוף פעולה עם שין אוונס , את הסינגל "Louder".
השיר הגיע, בשיאו, למקום הראשון במצעד הסינגלים הסקוטי, למקום הראשון במצעד הסינגלים הבריטי, למקום הראשון במצעד הדאנס הבריטי, למקום הראשון במצעד הסינגלים הדיגיטליים הבריטי ולמקום הראשון במצעד האינדי הבריטי.
ב-13 בפברואר 2012, הוא הוציא, בשיתוף פעולה עם ריטה אורה, את הסינגל "Hot Right Now".
השיר הגיע, בשיאו, למקום הראשון במצעד הסינגלים הבריטי, למקום הראשון במצעד הדאנס הבריטי, למקום הראשון במצעד הסינגלים הדיגיטליים הבריטי ולמקום הראשון במצעד האינדי הבריטי.
ב-3 ביולי 2012, הוא הוציא, בשיתוף פעולה עם דיזי רסקל, את הסינגל "The Power".
השיר הגיע, בשיאו, למקום השישי במצעד הסינגלים הבריטי, למקום השני במצעד הדאנס הבריטי ולמקום הראשון במצעד האינדי הבריטי.
ב-23 בספטמבר 2012, הוא הוציא, בשיתוף פעולה עם RaVaughn , את הסינגל "The Feeling".
השיר הגיע, בשיאו, למקום ה-13 במצעד הסינגלים הבריטי, למקום השלישי במצעד הדאנס הבריטי ולמקום השני במצעד האינדי הבריטי.
ב-1 באוקטובר 2012, הוא הוציא את אלבום האולפן השלישי שלו, Nextlevelism.
ב-18 באוגוסט 2013, הוא הוציא, בשיתוף פעולה עם דיפלו ודומיניקה יאנג יוניק , את הסינגל "Earthquake".
השיר הגיע, בשיאו, למקום הרביעי במצעד הסינגלים הבריטי, למקום השלישי במצעד הדאנס הבריטי ולמקום הראשון במצעד האינדי הבריטי.
ב-2 בפברואר 2014, הוא הוציא, בשיתוף פעולה עם ג'יי פיי ומיס דיינמייט , את הסינגל "Dibby Dibby Sound".
השיר הגיע, בשיאו, למקום השלישי במצעד הסינגלים הבריטי, למקום השני במצעד הדאנס הבריטי ולמקום הראשון במצעד האינדי הבריטי.
ב-29 ביוני 2014, הוא הוציא, בשיתוף פעולה עם TC וניקי אמברס , את הסינגל "Make U Bounce".
השיר הגיע, בשיאו, למקום השביעי במצעד הסינגלים הסקוטי, למקום העשירי במצעד הסינגלים הבריטי ולמקום השלישי במצעד הדאנס הבריטי.
ב-28 בספטמבר 2014, הוא הוציא, בשיתוף פעולה עם אלי גולדינג, את הסינגל "Flashlight".
השיר הגיע, בשיאו, למקום ה-47 במצעד הסינגלים הבריטי ולמקום הראשון במצעד האינדי הבריטי.
ב-8 בפברואר 2015, הוא הוציא, בשיתוף פעולה עם אלה אייר, את הסינגל "Gravity".
השיר הגיע, בשיאו, למקום הרביעי במצעד הסינגלים הבריטי, למקום הראשון במצעד הדאנס הבריטי ולמקום הראשון במצעד האינדי הבריטי.
ב-7 ביוני 2015, הוא הוציא, בשיתוף פעולה עם אדם אפ.
השיר הגיע, בשיאו, למקום ה-58 במצעד הסינגלים הבריטי.
ב-5 בפברואר 2016, הוא הוציא, בשיתוף פעולה עם High Contrast ודיזי רסקל, את הסינגל "How Love Begins".
השיר הגיע, בשיאו, למקום ה-53 במצעד הסינגלים הבריטי.
ב-18 במרץ 2016, התארח, יחד עם אימאני ויליאמס , בסינגל "Say You Do" של סיגלה.
השיר הגיע, בשיאו, למקום הראשון במצעד הדאנס הבריטי, למקום החמישי במצעד הסינגלים הבריטי ולמקום הראשון במצעד האינדי הבריטי.
כמו כן, זכה באישור הקלטה מסוג פלטינה מ-BPI ובאישור הקלטה מסוג זהב מ-GLF.
ב-9 בדצמבר 2016, הוא הוציא, בשיתוף פעולה עם דיפלו, אר.
סיטי , סלע שו וקרייג דייוויד, את הסינגל "Bang Bang".
השיר הגיע, בשיאו, למקום ה-35 בפלנדריה.
כמו כן, זכה באישור הקלטה מסוג זהב מ-BEA.
ב-18 בפברואר 2022, הוא הוציא את המיני-אלבום השלישי שלו, Dancing in the Dark.
ב-14 באפריל 2022, הוא הוציא את המיני-אלבום הרביעי שלו, Gold Dust (10th Anniversary Remixes).
דארן ג'יי אשבה , המוכר בשם הבמה די ג'יי אשבה (DJ Ashba) הוא מוזיקאי, גיטריסט ומעצב גרפי אמריקאי.
אשבה נולד במונטיצ'לו, אינדיאנה ב-10 בנובמבר 1972. את דרכו בעולם המוזיקה החל בעודו פעוט, כאשר אימו הפסנתרנית לימדה אותו לנגן.
את הופעתו הראשונה ביצע בגיל 5, בה ניגן את השיר "An die Freud" מאת פרידריך שילר.
מטרתו הבאה בעולם המוזיקה הייתה למידת נגינה על תופים.
לשם כך, החל לבנות בביתו מערכות תופים מסירים, מחבתות ופחים, עד שקיבל מהוריו מערכת תופים אמיתית בגיל 6.
בגיל 8 החל לעבוד בשדה תירס, על מנת לחסוך כסף עבור רכישת הגיטרה הראשונה שלו.
באוטובוס בדרך לשדה, היה נוסע עם גיטריסט להקה מקומית, אשר לימד אותו אקורד חדש בכל יום בו היו נוסעים יחד.
אשבה (ציין בראיון למגזין "מאקו" בשנת 2012 כי) היה חבר בלהקת מחווה ללהקת Guns N' Roses כאשר היה בן 13. בגיל 16 יצא עם אביו להופעה של להקת Mötley Crüe, אשר נערכה במסגרת סיבוב ההופעות "Girls Girls Girls Tour".
מאוחר יותר, אמר על ההופעה
בגיל 18 ארז את רכושו, עזב את בית הוריו ועבר להוליווד על מנת להתחיל את הקריירה שלו.
בשנת 1991 הצטרף ללהקת Barracuda, איתה יצא לסיבוב הופעות שנמשך שנתיים.
5 שנים אחר כך שחרר את אלבום הבכורה שלו.
היה זה אלבום אינסטרומנטלי שנשא את השם "Addiction for the Friction".
בשנת 1998, הצטרף ללהקת BulletBoys, יחד עם מתופף להקת Guns N' Roses לשעבר, סטיבן אדלר.
באותה תקופה פגש לראשונה את ג'ו לסטה, סולן להקת Bang Tango.
כעבור שנה החליטו אשבה ולסטה כי עליהם לעזוב את להקותיהם הנוכחיות, על מנת להקים את להקת Beautiful Creatures.
אל Beautiful Creatures צירפו השניים את קווין קווינס (בסיסט להקות Shake the Faith ו-No.
9 לשעבר), אנטוני פוקס (אשר היה מתופף סשנים, אך בסוף צורף בתור גיטריסט הקצב של הלהקה) וגלן סובל (מתופף סשנים נוסף.
בניגוד לפוקס, קיבל את תפקיד המתופף).
לפני מתן השם ללהקה, קיימה הלהקה הופעת חימום עבור להקת Kiss תחת השם Hellstar.
כעבור שנתיים עזבו אשבה וסובל את הלהקה.
בשנת 2003 הקים אשבה את להקת Ashba, אליה צירף את בונס אליאס, ג'ון יאנגר ומחליפו בלהקת Beautiful Creatures, מייקל תומאס.
באותה שנה הקים את סוכנות הקריאייטיב Ashba Media Inc.
כעבור שנה הקים עם ניקי סיקס את Funny Farms Studios.
יחד הם כתבו, הפיקו וביצעו את חומריהם.
בשנת 2007 שחררו אשבה, סיקס והמפיק המוזיקלי ג'יימס מייקל (אשר הצטרף להרכב בתור זמר) את אלבום הפסקול "The Heroin Diaries Soundtrack" תחת השם .Sixx:A.M (ניקי סיקס:די ג'יי אשבה.ג'יימס מייקל.).
לאחר שהסינגל "Life is Beautiful" (מתוך אלבומם) הגיע למקום השני במצעד ה-Hot Mainstream Rock Tracks של Billboard הודיעה הלהקה כי אין לה כוונה לעשות זאת, אך בעקבות ביקוש גדול מהמעריצים, יצאה הלהקה לסיבוב הופעות בשנת 2008. אל סיבוב ההופעות צורף מתופף להקת Mötley Crüe, טוני פלרמו.
בשנת 2009, צורף אשבה ללהקת Guns N' Roses בתור מחליפו של הגיטריסט המוביל, רובין פינק.
עם להקה זו הופיע לראשונה ב-11 בדצמבר 2009 במסגרת סיבוב ההופעות "Chinese Democracy Tour" בחלקו האחרון, "Chinese Democracy 2009-2011 Tour", אשר נערך לכבוד השקת האלבום "Chinese Democracy".
בשנת 2010 אשבה היה אמור להופיע בישראל עם להקת Guns N' Roses, אך ההופעה בוטלה.
בראיון למגזין Mako אמר חברו ללהקה, רון במבלפוט ט'אל כי אינו יודע מה הסיבה לביטולה, אך משער כי מדובר באי מציאת מפרסם.
בשנת 2012 נכנסה להקת Guns N' Roses להיכל התהילה של הרוקנ'רול.
אשבה ושאר חברי הלהקה לא הגיעו לטקס, כיוון שלא רצו להתקל בגיטריסט הלהקה לשעבר, סלאש, אשר הגיע לקבלת הפרס.
בסופו של דבר, הופיעו בטקס סלאש, דאף מק'אגן, סטיבן אדלר, מאט סורום, גילבי קלארק ומיילס קנדי, סולן להקת הסולו של סלאש, Slash Featuring Myles Kennedy and the Conspirators.
באותה שנה הופיע אשבה לראשונה בישראל יחד עם להקת Guns N' Roses בפסטיבל סאמרוק 2012 (בו הופיעו להקות היהודים ואגלי קיד ג'ו) והוציא אלבום אינסטרומנטלי שני, אשר נשא את השם "Songs for the Demented Mind".
בשנת 2015 הבין כי אינו מצליח להמשיך לשלב את שתי להקותיו בקריירה שלו, והחליט לעזוב את להקת Guns N' Roses בתום סיבוב ההופעות "Appetite for Democracy Tour".
באותו יום שעזב את הלהקה הוציא הודעה לתקשורת בה כתב:
לכבוד השקת האלבומים, יצאה הלהקה לסיבוב ההופעות "Prayers for the Damned Tour".
כאשר הסתיים, יצאה הלהקה להפסקה.
באותה שנה השתתף אשבה בפרק הבכורה של העונה השישית של סדרת הריאליטי Counting Cars בערוץ ההיסטוריה, "Sweet Lambo of Mine" (כמחווה לשיר).
במסגרת התוכנית שופצה מכונית הלמבורגיני מורצ'יילאגו שלו.
בסוף הפרק העניק אשבה למנחה התוכנית, דני קוקר את אחת מהגיטרות שלו בתור מחווה לשיפוץ.
בפברואר 2018 הכריזו אשבה ומייקל על Pyromantic, פרויקט חדש המתמקד במוזיקת רוק עם השפעות מסוגות הפופ והדאנס.
בשנת 2019 מייקל עזב את הפרויקט, והוא נשכח.
באותה שנה .Sixx:A.M התאחדה על מנת להקליט את סינגל הצדקה "Talk to Me" והודיעה על מספר שירים נוספים שהוקלטו ויוקלטו עבור אלבום הלהיטים שלה.
בשנת 2020 החזיר אשבה את פרויקט Pyromantic לתחייה בתור פרויקט סולו, ובאותה שנה שחרר את "Hypontic" עם קלי טאקר, "Let's Dance" עם חברו ללהקת .Sixx:A.M, ג'יימס מייקל ו-"Christmas Storm", שיר אינסטרומנטלי ששחרר לכבוד חג המולד.
בשנת 2021 שחרר עם להקתו את האלבום Greatest Hits, אשר הכיל 3 שירים חדשים של הלהקה.
לפני שחרור האלבום אמר מייקל בראיון למגזין "Metal on Loud" כי הלהקה לא מתכננת סיבוב הופעות או פגישות לכתיבת חומרים חדשים לאחר ש-"Greatest Hits" יצא לאור.
בנוסף, אמר באותו ראיון כי אינו פוסל איחוד עתידי של הלהקה.
לאחר שחרור האלבום, הלהקה התפרקה רשמית.
בשנת 2022 הקים אשבה את .Ashbaland Inc, חברה המשווקת פריטי מטאוורס תחת שמו עבור IMVU.
לאחר שנה מאז שהחלו לצאת יחדיו, אשבה נשא לנטליה הנאו ב-23 בספטמבר 2013 בגיל 40, בעוד שהיא הייתה רק בת 21. את הצעת הנישואין קיים אשבה בתוך מסוק משטרתי.
לאחר שפרסם ברשתות החברתיות מכתב תודה למשטרת לאס וגאס על הטיסה, נעצרו הזוג, ונענשו שלושת השוטרים שהטיסו אותם.
סטפן קם הידוע בשם די ג'יי פאלקון (DJ Falcon) הוא די ג'יי, מפיק מוזיקלי וצלם צרפתי.
הוא אחיה של דלפין קום ובן דודו של אלן בראקס (אלן קם).
ב-1999 הוציא פאלקון את המיני-אלבום הראשון שלו ב-Roulé, חברת התקליטים של תומא בנגלטר, חבר לשעבר של דאפט פאנק.
לפני שהפיק ב-Roulé, הוא עבד במחלקת A&R של וירג'ין רקורדס.
לאחר יציאת המיני-אלבום שלו, הוא עבד עם בנגלטר כדי להקים את הצמד Together, והוציא שני שירים: "So Much Love to Give" ו-"Together".
הוא עשה מספר רמיקסים וסטים מאז.
בשנת 2013, הוא הופיע באלבום האולפן הרביעי של דאפט פאנק, Random Access Memories בשיר האחרון "Contact".
השיר התבסס על דגימה שפאלקון ובנגלטר השתמשו בה במקור וביצעו בזמן שביצעו סטים בתור Together.
בשנת 2022, פאלקון ואלן בראקס הוציאו מוזיקה חדשה בחברת תקליטים חדשה בשם Smugglers Way, שמתכוונת להוציא מוזיקת פרנץ' האוס חדשה וישנה מהצמד ומאמנים אחרים.
בנוסף לכך, הצמד הודיע כי השניים החלו ליצור מוזיקה כצמד בשם בראקס + פאלקון, עם סינגל ראשון שיצא במרץ 2022, ומיני אלבום ראשון, באוגוסט של אותה שנה.
סינגל הבכורה שלהם כולל שירה של פנדה בר.
דוריס אלכסנדר "די" בראון היה סופר, היסטוריון וספרן אמריקאי.
ספרו המפורסם ביותר, "קברו את לבי בברך פצועה" משנת 1970, מציג את ההיסטוריה של ההתפשטות מערבה בארצות הברית בין 1830 ל-1890 מנקודת מבטם של ילידי היבשת.
בראון נולד באלברטה שבלואיזיאנה, עיירה שהייתה מקום מושבה של מנסרה.
אביו דניאל בראון שעסק בתחום חטיבת העצים, נהרג בקטטה כשדי היה בן 5, והוא עבר עם אמו לולו לעיירה במחוז ואשיטה שבארקנסו, מחוז שהתעשר בעקבות נפט שנמצא שם בשנות ה-20. המשפחה התגוררה אצל סבתו מצד אמו בעיירה, עד שעברו ב-1924 לליטל רוק שבה בראון למד בבית הספר התיכון.
בילדותו הוא העריץ שחקן בייסבול אינדיאני ששיחק עבור ארקנסו טרוולרס , והתיידד עם מספר נערים אינדיאנים, והפער בין הדימוי המוכר בתרבות – שהיה אלים ופרימיטיבי – לאינדיאנים שהכיר והעריץ הלך ונעשה בולט.
הוא בילה זמן רב בספרייה הציבורית בקריאת שלושת הכרכים של "History of the Expedition under the Command of Captains Lewis and Clark" על משלחת לואיס וקלארק, שבעקבותיה החל לפתח עניין במערב האמריקאי.
לאחר שסיים את חוק לימודיו, הוא עבד כמדפיס עבור Harrison Daily Times בהריסון , ואף ניסה לעבוד למשך תקופה קצרה כעיתונאי.
כאשר הניסיון לא צלח, ב-1928 התחיל ללמוד במכללה לחינוך של ארקנסו (כיום אוניברסיטת מרכז ארקנסו).
אחד ממרציו, פרופסור להיסטוריה בשם דין מקברין (Dean McBrien), שכנע אותו שעליו להפוך לסופר ולקח אותו לטיולים ארוכים במערב ארצות הברית.
ב-1931 השלים תואר ראשון, לצד תעודת הוראה בהיסטוריה.
בשל השפל הגדול, נדד בראון לוושינגטון די.
סי., ולמד ספרנות באוניברסיטת ג'ורג' וושינגטון.
במקביל עבד בחיל השימור האזרחי ולאחר מכן כספרן בספריית מחלקת החקלאות של ארצות הברית בשנים 1934 עד 1942. בשנת 1942 פרסם את ספרו הראשון, Wave High The Banner, שהיה מבוסס על סיפוריו של גיבור העם האמריקאי דייווי קרוקט (שאותו הכירה סבתו).
במהלך מלחמת העולם השנייה הוא נקרא לשרת בצבא, בספריית מחלקת המלחמה של ארצות הברית (ולא נשלח לחזית).
בתקופה הזו הכיר את מרטין שמיט (Martin Schmitt), והשניים הוציאו לאחר המלחמה (בשנים 1948, 1952 ו-1955) שלושה כרכים בעריכת העורך הספרותי המפורסם מקסוול פרקינס, שהציגו את ההיסטוריה של הסְפַר האמריקאי בליווי תמונות רבות.
החל ב-1948 הוא היה ספרן באוניברסיטת אילינוי באורבנה-שמפיין, ואף עשה שם תואר שני בספרנות.
הוא המשיך לעבוד שם עד שפרש לפנסיה בשנת 1971. במקביל כתב ספרים – בדיוניים ועיוניים, שחלקם זכו להצלחה ולשבחים.
בסוף שנות ה-60 החל לכתוב את ספרו "קברו את לבי בברך פצועה", שעם יציאתו ב-1970 זכה לביקורות חיוביות והפך לרב מכר.
גם לאחר פרישתו בראון המשיך לכתוב מהבית שאליו עבר בליטל רוק.
בשנת 1993 פרסם ממואר, When the Century Was Young, שעסק בעיקר באהבתו ארוכת השנים למילה הכתובה.
Way To Bright Star מ-1998, שנכתב כשהוא היה בן 90, היה ספר הפרוזה ה-11 והאחרון שהוא כתב.
ספריו העיוניים והבדיוניים, שעסקו בהיסטוריה של מערב ארצות הברית ובדמויות הילידיות והלבנות שאכלסו את המרחב הזה, זכו להצלחה.
הם הציגו נקודת מבט שונה של המרחב, מעיניהם של הילידים, ואף השפיעו על הדרך שבה התרבות האמריקאית תפסה את הילידים; הסרט זוכה האוסקר "רוקד עם זאבים", למשל, מבוסס בחלקו על הרומן של בראון "קברו את לבי בברך פצועה".
עם זאת, היסטוריונים ביקרו את סגנונו בכך שמדובר ב"היסטוריה פופולרית" שמעדיפה חיות על פני דייקנות, ומתמקדת בממשק בין ילידים למתיישבים הלבנים, ולא בתרבות האינדיאנית עצמה.
בראון מת בליטל רוק שבארקנסו בגיל 94, בשנת 2002, ונקבר באורבנה שבאילינוי.
במהלך לימודיו בקולג' הכיר את מי שלימים הייתה לאשתו, סאלי סטראוד.
לשניים היו שני ילדים, בן ובת.
ויטו לוקה פריני (באיטלקית: Vito Luca Perrini; נולד ב-27 בדצמבר 1966), ידוע בשם הבמה די ג'יי ג'אד, הוא די ג'יי ומפיק מוזיקלי איטלקי.
ב-1992 ייסד יחד עם הראפר ג'יי-אקס את הצמד ארטיקולו 31. אלבומם הראשון, Strade di città (1993), נחשב לאחד מאלבומי ההיפ-הופ הראשונים בשפה האיטלקית.
הצמד זכה להצלחה נרחבת, במיוחד עם האלבום Così com'è (1996), שקיבל מטעם איגוד תעשיית ההקלטות האיטלקי שישה תוארי פלטינה על נתוני המכירות שלו במדינה.
במהלך פעילותם, שיתפו פעולה עם אמנים רבים, כמו לוצ'ו דאלה ופרנצ'סקו גוצ'יני, ואף זכו ב-1998 בפרס המוזיקה של MTV אירופה למופע האיטלקי הטוב ביותר.
לאחר הפסקת פעילות הצמד ב-2006 פנה ג'אד לקריירת סולו.
הוא הוציא את אלבומו הראשון, Milano-New York, בשיתוף פעולה עם אמני היפ-הופ אמריקאים, כמו קית' מוריי וטוני טאץ'.
ב-2010 הוציא את האלבום Il sarto.
ב-2011 הוציא את האלבום האינסטרומנטלי Instrumental, בו שילב סגנונות מוזיקליים שונים, דוגמץ ג'אז ובלוז.
ב-2012 ייסד את ההרכב Udite Suoni Buoni (USB) עם הראפר צ'צ'ו פסטיצ'ו.
האלבום יצא תחת חברת התקליטים העצמאית לה סרטוריה רקורדס, שבבעלותו של ג'אד.
ב-2015 יצא אלבום הסולו הרביעי שלו, Beat in My Soul.
ב-2018 התאחד מחדש עם ג'יי-אקס לרגל סדרת הופעות לציון 25 שנות קריירה.
ב-2023 השתתפו לראשונה בפסטיבל סן רמו, הקדם האיטלקי לאירוויזיון 2023, עם השיר "Un bel viaggio".
ב-24 בפברואר 2024 השתתף ג'אד עם להקת קורונה, אייס MC וולאדי בגמר ה-Una voce per San Marino, הקדם הלאומי של לאירוויזיון 2024. שירם לתחרות היה "Questa volta", והוא דורג במקום ה-14.
די גאָלדענע קייט (יידיש: "שרשרת הזהב") היה כתב עת ביידיש אשר יצא לאור בישראל בשנים 1948–1995 על ידי ההסתדרות הכללית של העובדים בארץ ישראל.
עורכו של כתב העת לאורך כל שנות קיומו היה אברהם סוצקבר.
מקור שמו של כתב העת הוא במחזה בשם זה שכתב י"ל פרץ.
כותרת המשנה של כתב העת הייתה: "פערטל-יארשריפט פאר ליטעראטור און געזעלשאפטלעכע פראבלעמען", כלומר רבעון לענייני ספרות וחברה.
יוסף שפרינצק, מזכיר ההסתדרות באותה העת, היה מן היוזמים מצד ההסתדרות.
אברהם סוצקבר הצליח לשכנע את ראשי מפא"י בחשיבות הקמת הרבעון.
לפי החוקרת רחל רוז'נסקי, הדבר מעיד כי הטענות אודות אי-סובלנות בוטה ששררה אז בארץ כלפי לשון היידיש מוגזמת, גם אם היו יהודים בארץ ישראל, שבהמשך לרוח מלחמת הלשונות, גילו כלפי השפה הזו עוינות.
"די גאלדענע קייט" היה במשך שנים רבות הרבעון הייצוגי של תרבות היידיש בישראל ובעולם, לאחר השואה ומלחמת העולם השנייה.
הרבעון יצא לאור בתל אביב, בעריכתו של המשורר אברהם סוצקבר (סוצקעווער).
אברהם סוצקבר היה בין מייסדי הרבעון, יחד עם אברהם לוינסון, בשנת 1949, ועורכו עד שנת 1995. המשנה לעורך היה אליעזר פינס, בתחילת שנות ה-20 מזכיר סיעת המפלגה המאוחדת (מפלגה יהודית-סוציאליסטית) במועצת הפועלים בפולין.
הרבעון שימש במשך שנים ארוכות האכסניה המרכזית וכמעט היחידה של שרידי תרבות היידיש וסופריה, וסביבו נתרכזו מיטב יוצרי היידיש במשך קרוב לחמישים שנה.
בסך הכל יצאו לאור 141 גליונות, שחלקם הקיפו למעלה מ-200 עמודים.
כתב העת התייחד, בין השאר, גם בכך, שהביא לראשונה תרגומים ליידיש של שירה וסיפורת עברית מהספרות העברית החדשה.
ליד מערכת כתב העת הייתה במשך שנים רבות גם הוצאת ספרים קטנה לספרי יידיש.
די וֶלְטְבִּינֶה (גרמנית: Die Weltbühne, הגייה: – "במת העולם") היה שבועון גרמני שעסק בפוליטיקה, אמנות, וכלכלה.
נוסד ב-1905 והופעתו נאסרה בידי הנאצים במרץ 1933. לאחר מכן הופיע בפראג ובפריז עד קיץ 1939.
השבועון נוסד שוב ב-1946 במזרח ברלין והופיע עד יולי 1993.
ה"וולטבינה" נוסד בברלין ב-7 בספטמבר 1905 בידי זיגפריד יעקבזון.